Wat giëhr vuër de minsten hùb gedoah dat hùb ger vuër mich gedoahn
Wat giëhr vuër de minsten hùb gedoah

dat hùb ger vuër mich gedoahn. 

(Matt. 25, 31-46)

   31 En went de Miensjezoëhn kuhmp 

i zien hiërlikheehd 

en al zien èhngele mit hèùm, 

da zahl hèè zich goa zètten 

op den troën va zien hiërlikheehd. 

32 En da zullen alle vohlker 

vuëhr hèùm biejeeh gebrach wèèhre 

en da zahl hèè ze vaneeh sjèhjje, 

jus wiej de sjiëper de sjèùp sjèjt van de buk, 

33 en da zahl hèè de sjèùp 

rechs va zich plaatsje 

en de buk lèhnks. 

34 En da zahl de kuëhning 

tèènge diejgenige diej rechs va zich sjtóhnt, zègke: 

Kómp, gezèèhngende van mie Vaahder, 

erft ‘t kuëhninkriehk, 

dat vuër uch is kloargemak 

vanaaf de gróhndj-lègking van de welt. 

35 Want ich haw hóhnger, 

en giër hùb mich te èèhte gegèèhve, 

ich haw doëhsj 

en giër hùb mich te drèhnke gegèèhve, 

ich woar ene vrèème 

en giër hùb mich opgenóhmme, 

36 naahksj en ger hùb mich geklèjd, 

ich woar krahnk 

en ger hùb noa mich ómgeziëhn, 

in de gevahngenis woar ich 

en ger zeet noa mich hèèhr kóhmme. 

37 Da zulle de richvèèrdigen 

hèùm ahntjwoëhrd gèèhven en zègke: 

Hiër, wiejnië hùb viër uch geziëhn, 

dat ger hóhnger hawt 

en dat ver uch te èèhten hùbbe gegèèhve, 

of doëhsj 

en dat ver uch te drèhnken hùbbe gegèèhve? 

38 En wiejnië hùb ver uch es vrèème geziëhn 

en hùb ver uch opgenóhmme, 

of naahksj en hùb ver uch geklèjd? 

39 En wiejnië hùb ver uch krahnk geziëhn 

of in de gevahngenis 

en zihnt ver noa uch hèèhr kóhmme? 

40 En i zien ahntjwoëhrd 

zal de kuëhning tèèngen hun zègke: 

Woarlik, ich zègk uch: 

Ahl wat giëhr vuër eehne van de minste 

va mien brùjjisj hùb gedoahn, 

dat hùb ger vuër mich gedoahn. 

41 Da zahl hèè oohch zègke 

tèènge diejgenige diej lèhnks va zich sjtóhnt: 

Goat eweg va mich, vervlookde, 

noa ‘t iëwig vuëhr dat is kloar gemak 

vuër den duehvel en zien èhngele. 

42 Want ich haw hóhnger, 

en giër hùb mich neet te èèhte gegèèhve, 

ich haw doëhsj 

en giër hùb mich neet te drèhnke gegèèhve, 

43 ene vrèème woar ich 

en giër hùb mich neet opgenóhmme, 

naahksj, en ger hùb mich neet geklèjd, 

krahnk en in de gevahngenis 

en ger hùb neet noa mich ómgeziëhn. 

44 Da zullen oohch diej ahntjwoëhrd gèèhven

en zègke: 

Hiër, wiejnië hùb viër uch geziëhn, 

dat ger hóhnger hawt of doëhsj 

of es ene vrèème of naahksj of krahnk 

of in de gevahngenis 

en dat ver neet vuër uch hùbbe gezùrg? 

45 Da zahl hèèh hun ahntjwoëhrd gèèhven 

en zègke: Woarlik, ich zègk uch: 

Ahl wat giër neet hùb gedoahn 

vuër eehne van dees minsten hiehj, 

hùb ger oohch neet vuër mich gedoahn. 

46 En da zullen diej eweg goahn, 

noa de iëwige sjtroaf, 

mê de richvèèrdige noa ‘t iëwig lèèhve.

Limburgish
Biehbel
Hoesloze teks